**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. SAUSIO 31 D. SPRENDIMO NR. 5TS-227 „****DĖL SOCIALINĖS PARAMOS MOKINIAMS TEIKIMO LAZDIJŲ RAJONO SAVIVALDYBĖJE TVARKOS APRAŠŲ PATVIRTINIMO“ PAKEITIMO**

2021 m. birželio 28 d. Nr. 34-839

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Mokinių nemokamo maitinimo Lazdijų rajono savivaldybės mokyklose tvarkos aprašą, patvirtintą Lazdijų rajono savivaldybės tarybos 2020 m. sausio 31 d. sprendimu Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“:

1.1. pakeisti 3 punktą ir išdėstyti jį taip:

„3. Aprašas netaikomas vyresniems kaip 21 metų mokiniams, kurie mokosi pagal suaugusiųjų ugdymo programas, išskyrus Lietuvos Respublikos socialinės paramos mokiniams įstatymo (toliau – Įstatymas) 12 straipsnio 3 dalyje nustatytą atvejį; mokiniams, kurie mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Įstatymo 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį.“;

1.2. pakeisti 17 punktą ir išdėstyti jį taip:

„17. Mokinių nemokamas maitinimas skiriamas Įstatyme nustatytam terminui.

Įstatymo 5 straipsnio 3 dalyje nurodytiems mokiniams nemokami pietūs skiriami nuo mokslo metų pradžios iki mokslo metų ugdymo proceso pabaigos pagal mokinių sąrašą. Šį sąrašą iki kiekvienų kalendorinių metų rugpjūčio 20 dienos sudaro, patvirtina ir pateikia (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) Lazdijų rajono savivaldybės administracijos Socialinės paramos ir sveikatos skyriui (toliau – Skyrius) mokyklos, kurioje mokiniai mokosi, administracija. Mokyklos administracija mokinių sąraše nurodo šiuos mokinių, kurie nurodyti Įstatymo 5 straipsnio 3 dalyje, duomenis: vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja Skyrių, nurodydama mokinio vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą ir paramos atsisakymo arba skyrimo datą.“;

1.3. papildyti 19 punktu:

„19. Karantino, ekstremaliosios situacijos ar ekstremalaus įvykio laikotarpiu nemokamas maitinimas gali būti organizuojamas išduodant maisto davinius. Mokinių nemokamo maitinimo organizavimo karantino, ekstremaliosios situacijos ar ekstremalaus įvykio metu sąlygas, įskaitant maisto davinio sudarymo, dalinimo (pristatymo), nepaimto maisto davinio panaudojimo ir kitas sąlygas, nusimato mokyklų administracijos Mokyklų mokinių nemokamo maitinimo organizavimo tvarkų aprašuose.“;

1.4. papildyti 20 punktu:

„20. Mokinių maitinimas mokyklose organizuojamas laikantis visų teisės aktuose nustatytų maisto saugos ir kokybės reikalavimų. Mokinių nemokamo maitinimo apskaitai naudojama Socialinės paramos informacinės sistemos (SPIS) duomenų bazė. Šios sistemos naudojimas patvirtintas Lietuvos Respublikos socialinės apsaugos ir darbo ministro 2008-05-29 įsakymu Nr. A1-172 ,,Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“. Mokyklų vadovai patvirtina Mokyklų mokinių nemokamo maitinimo organizavimo tvarkos aprašus, kuriuose numato nemokamo maitinimo teikimo tvarką, nemokamo maitinimo apskaitos žurnalo (popierinio ir elektroninio) vedimo tvarką, užtikrina, kad šis žurnalas būtų pildomas naudojant Socialinės parmos informacinės sistemos (SPIS) duomenų bazę bei paskiria už tai atsakingus asmenis.“.

1.5. buvusį 19 punktą laikyti 21 punktu.

2. Pakeisti Kreipimosi dėl socialinės paramos mokiniams tvarkos aprašą, patvirtintą Lazdijų rajono savivaldybės tarybos 2020 m. sausio 31 d. sprendimu Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“:

2.1. pakeisti 3 punktą ir išdėstyti jį taip:

„3. Aprašas netaikomas vyresniems kaip 21 metų mokiniams, kurie mokosi pagal suaugusiųjų ugdymo programas, išskyrus Lietuvos Respublikos socialinės paramos mokiniams įstatymo (toliau – Įstatymas) 12 straipsnio 3 dalyje nustatytą atvejį; mokiniams, kurie mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Įstatymo 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį.“;

2.2. pakeisti 9 punktą ir išdėstyti jį taip:

„9. Pareiškėjas, išskyrus šio Aprašo 17 punkte nustatytą atvejį, dėl socialinės paramos mokiniams, turintiems teisę į socialinę paramą pagal Įstatymą, kreipiasi į Savivaldybės administracijos seniūnijos, kurios teritorijoje Lietuvos Respublikos gyvenamosios vietos deklaravimo įstatymo nustatyta tvarka deklaruoja gyvenamąją vietą arba yra įtrauktas į gyvenamosios vietos nedeklaravusių asmenų apskaitą, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į seniūnijos, kurios teritorijoje faktiškai gyvena, Savivaldybės administracijos direktoriaus įsakymu priskirtą Savivaldybės administracijos Socialinės paramos ir sveikatos skyriaus (toliau – Skyrius) socialinio darbo organizatorių.“;

2.3. pakeisti 11 punktą ir išdėstyti jį taip:

„11. Prie prašymo-paraiškos Pareiškėjas prideda reikalingus dokumentus, nustatytus Piniginės socialinės paramos nepasiturintiems gyventojams įstatymo 20 straipsnyje, išskyrus dokumentus, kuriuose yra duomenų apie bendrai gyvenančių asmenų ar vieno gyvenančio asmens turimą turtą. Patvirtintame prašyme-paraiškoje pareiškėjas apie save ir bendrai gyvenančius asmenis nurodo šiuos duomenis: vardą, pavardę, asmens kodą (jeigu nėra asmens kodo – gimimo datą), o jeigu gyvenamoji vieta nedeklaruota ir asmuo nėra įtrauktas į gyvenamosios vietos nedeklaravusių asmenų apskaitą, – faktinės gyvenamosios vietos adresą, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą.“;

2.4. pakeisti 13 punktą ir išdėstyti jį taip:

„13. Jei kreipimosi dėl socialinės paramos mokiniams metu bendrai gyvenantys asmenys arba vienas gyvenantis asmuo gauna piniginę socialinę paramą pagal Piniginės socialinės paramos nepasiturintiems gyventojams įstatymą, Pareiškėjas pateikia mokyklos administracijai ar Savivaldybės administracijai laisvos formos prašymą gauti socialinę paramą mokiniams. Šiame prašyme pareiškėjas apie save ir mokinį, kuriam prašoma skirti socialinę paramą, nurodo šiuos duomenis: vardą, pavardę, asmens kodą (jeigu nėra asmens kodo – gimimo datą), o jeigu gyvenamoji vieta nedeklaruota ir asmuo nėra įtrauktas į gyvenamosios vietos nedeklaravusių asmenų apskaitą – faktinės gyvenamosios vietos adresą, mokyklos pavadinimą ir klasę, kurioje mokinys mokosi, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą.“;

2.5. pakeisti 16 punktą ir išdėstyti jį taip:

„16. Prašymas-paraiška gali būti pateiktas tiesiogiai, paštu, elektroniniu būdu, jeigu valstybės elektroninės valdžios sistemoje teikiama elektroninė paslauga, arba per atstovą. Jeigu prašymas-paraiška teikiamas per atstovą, nurodomi šie atstovo duomenys: vardas, pavardė, asmens kodas (jeigu nėra asmens kodo – gimimo data), o jeigu gyvenamoji vieta nedeklaruota ir asmuo neįtrauktas į gyvenamosios vietos nedeklaravusių asmenų apskaitą – faktinės gyvenamosios vietos adresas.“;

2.6. pakeisti 17 punktą ir išdėstyti jį taip:

„17. Įstatymo 5 straipsnio 3 dalyje nurodytiems mokiniams nemokami pietūs skiriami be atskiro vieno iš mokinio tėvų, globėjų ar kitų bendrai gyvenančių pilnamečių asmenų kreipimosi. Jeigu šios paramos poreikio nėra, vienas iš mokinio tėvų, globėjų ar kitų bendrai gyvenančių pilnamečių asmenų gali informuoti (tiesiogiai, paštu arba elektroninio ryšio priemonėmis) mokyklos, kurioje mokinys mokosi, administraciją apie šios paramos atsisakymą, nurodydamas mokinio vardą, pavardę, asmens kodą (jeigu nėra asmens kodo – gimimo datą) ir patvirtindamas, kad atsisako skirtos paramos. Jeigu atsisakius paramos atsirado jos poreikis, vienas iš mokinio tėvų, globėjų ar kitų bendrai gyvenančių pilnamečių asmenų gali kreiptis (tiesiogiai, paštu arba elektroninio ryšio priemonėmis) į mokyklos, kurioje mokinys mokosi, administraciją dėl šios paramos skyrimo, nurodydamas mokinio vardą, pavardę, asmens kodą (jeigu nėra asmens kodo – gimimo datą) ir datą, nuo kada parama turi būti skiriama.“.

Savivaldybės merė Ausma Miškinienė

Gitana Juškauskienė, tel. 8 682 05 462

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. SAUSIO 31 D. SPRENDIMO NR. 5TS-227 „DĖL SOCIALINĖS PARAMOS MOKINIAMS TEIKIMO LAZDIJŲ RAJONO SAVIVALDYBĖJE TVARKOS APRAŠŲ PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2021-06-14

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. sausio 31 d. sprendimo Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“ pakeitimo“ projektas parengtas vadovaujantisLietuvos Respublikos vietos savivaldos įstatymo 18 straipsnio 1 dalimi.

***Šio sprendimo projekto tikslas***. Pakeisti Lazdijų rajono savivaldybės tarybos 2020 m. sausio 31 d. sprendimą Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“, atsižvelgiant į tai, kad nuo 2021 m. liepos 1 d. įsigalioja Lietuvos Respublikos socialinės paramos mokiniams įstatymo (toliau – Įstatymas) pakeitimai.

Pakeitimai pateikiami lentelėje:

|  |  |
| --- | --- |
| Šiuo metu galiojanti redakcija | Nauja redakcija |
| **Mokinių nemokamo maitinimo Lazdijų rajono savivaldybės mokyklose tvarkos aprašas:**  3. Aprašas netaikomas mokiniams, kurie mokosi pagal suaugusiųjų ugdymo programas; mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Lietuvos Respublikos socialinės paramos mokiniams įstatymo (toliau – Įstatymas) 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį. | „3. Aprašas netaikomas **vyresniems kaip 21 metų mokiniams,** kurie mokosi pagal suaugusiųjų ugdymo programas, **išskyrus Lietuvos Respublikos socialinės paramos mokiniams įstatymo (toliau – Įstatymas) 12 straipsnio 3 dalyje nustatytą atvejį;** mokiniams, kurie mokosi pagal suaugusiųjų ugdymo programas; mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Įstatymo 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį.“ |
| 17. Mokinių nemokamas maitinimas skiriamas Įstatyme nustatytam terminui. | „17. Mokinių nemokamas maitinimas skiriamas Įstatyme nustatytam terminui.  **Įstatymo 5 straipsnio 3 dalyje nurodytiems mokiniams nemokami pietūs skiriami nuo mokslo metų pradžios iki mokslo metų ugdymo proceso pabaigos pagal mokinių sąrašą. Šį sąrašą iki kiekvienų kalendorinių metų rugpjūčio 20 dienos sudaro, patvirtina ir pateikia (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) Lazdijų rajono savivaldybės administracijos Socialinės paramos ir sveikatos skyriui (toliau – Skyrius) mokyklos, kurioje mokiniai mokosi, administracija. Mokyklos administracija mokinių sąraše nurodo šiuos mokinių, kurie nurodyti Įstatymo 5 straipsnio 3 dalyje, duomenis: vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja Skyrių, nurodydama mokinio vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą ir paramos atsisakymo arba skyrimo datą.“** |
| Buvusį 19 punktą laikyti 21 punktu | „1.5. buvusį 19 punktą laikyti 21 punktu.“ |
| II skyrius papildomas 19 punktu | „19. Karantino, ekstremaliosios situacijos ar ekstremalaus įvykio laikotarpiu nemokamas maitinimas gali būti organizuojamas išduodant maisto davinius. Mokinių nemokamo maitinimo organizavimo karantino, ekstremaliosios situacijos ar ekstremalaus įvykio metu sąlygas, įskaitant maisto davinio sudarymo, dalinimo (pristatymo), nepaimto misto davinio panaudojimo ir kitas sąlygas nusimato mokyklų administracijos Mokyklų nemokamo maitinimo organizavimo tvarkų aprašuose.“ |
| 20 punkto nebuvo, teikiamas naujas | „20. Mokinių maitinimas mokyklose organizuojamas laikantis visų teisės aktuose nustatytų maisto saugos ir kokybės reikalavimų. Mokinių nemokamo maitinimo apskaitai naudojama Socialinės paramos informacinės sistemos (SPIS) duomenų bazė. Šios sistemos naudojimas patvirtintas Lietuvos Respublikos socialinės apsaugos ir darbo ministro 2008-05-29 įsakymu Nr. A1-172 ,,Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“. Mokyklų vadovai patvirtina Mokyklų nemokamo maitinimo organizavimo tvarkos aprašus, kuriuose numato nemokamo maitinimo teikimo tvarką, nemokamo maitinimo apskaitos žurnalo (popierinio ir elektroninio) vedimo tvarką, užtikrina, kad šis žurnalas būtų pildomas naudojant Socialinės parmos informacinės sistemos (SPIS) duomenų bazę bei paskiria už tai atsakingus asmenis.“ |
| **Kreipimosi dėl socialinės paramos mokiniams tvarkos aprašas:**  3. Aprašas netaikomas mokiniams, kurie mokosi pagal suaugusiųjų ugdymo programas; mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Lietuvos Respublikos socialinės paramos mokiniams įstatymo (toliau – Įstatymas) 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį. | „3. Aprašas netaikomas **vyresniems kaip 21 metų mokiniams,** kurie mokosi pagal suaugusiųjų ugdymo programas, **išskyrus Lietuvos Respublikos socialinės paramos mokiniams įstatymo (toliau – Įstatymas) 12 straipsnio 3 dalyje nustatytą atvejį;** mokiniams, kurie mokosi pagal suaugusiųjų ugdymo programas; mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Įstatymo 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį.“ |
| 9. Pareiškėjas dėl socialinės paramos mokiniams, turintiems teisę į socialinę paramą mokiniams pagal Įstatymą, kreipiasi į Savivaldybės administracijos seniūnijos, kurios teritorijoje Lietuvos Respublikos gyvenamosios vietos deklaravimo įstatymo nustatyta tvarka deklaruoja gyvenamąją vietą arba yra įtrauktas į gyvenamosios vietos nedeklaravusių asmenų apskaitą, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į seniūnijos, kurios teritorijoje faktiškai gyvena, Savivaldybės administracijos direktoriaus įsakymu priskirtą Savivaldybės administracijos Socialinės paramos ir sveikatos skyriaus (toliau – Skyrius) socialinio darbo organizatorių. | „9. Pareiškėjas, **išskyrus šio Aprašo 17 punkte nustatytą atvejį,** dėl socialinės paramos mokiniams, turintiems teisę į socialinę paramą mokiniams pagal Įstatymą, kreipiasi į Savivaldybės administracijos seniūnijos, kurios teritorijoje Lietuvos Respublikos gyvenamosios vietos deklaravimo įstatymo nustatyta tvarka deklaruoja gyvenamąją vietą arba yra įtrauktas į gyvenamosios vietos nedeklaravusių asmenų apskaitą, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į seniūnijos, kurios teritorijoje faktiškai gyvena, Savivaldybės administracijos direktoriaus įsakymu priskirtą Savivaldybės administracijos Socialinės paramos ir sveikatos skyriaus (toliau – Skyrius) socialinio darbo organizatorių.“ |
| 11. Prie prašymo-paraiškos Pareiškėjas prideda reikalingus dokumentus, nustatytus Piniginės socialinės paramos nepasiturintiems gyventojams įstatymo 20 straipsnyje, išskyrus duomenis apie bendrai gyvenančių asmenų ar vieno gyvenančio asmens turimą turtą. Patvirtintame prašyme-paraiškoje pareiškėjas apie save ir bendrai gyvenančius asmenis nurodo šiuos duomenis: vardą, pavardę, asmens kodą, gyvenamosios vietos adresą, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą. | „11. Prie prašymo-paraiškos Pareiškėjas prideda reikalingus dokumentus, nustatytus Piniginės socialinės paramos nepasiturintiems gyventojams įstatymo 20 straipsnyje, išskyrus duomenis apie bendrai gyvenančių asmenų ar vieno gyvenančio asmens turimą turtą. Patvirtintame prašyme-paraiškoje pareiškėjas apie save ir bendrai gyvenančius asmenis nurodo šiuos duomenis: vardą, pavardę, asmens kodą **(jeigu nėra asmens kodo – gimimo datą), o jeigu gyvenamoji vieta nedeklaruota ir asmuo nėra įtrauktas į gyvenamosios vietos nedeklaravusių asmenų apskaitą, – faktinės** gyvenamosios vietos adresą, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą.“ |
| 13. Jei kreipimosi dėl socialinės paramos mokiniams metu bendrai gyvenantys asmenys arba vienas gyvenantis asmuo gauna piniginę socialinę paramą pagal Piniginės socialinės paramos nepasiturintiems gyventojams įstatymą, Pareiškėjas pateikia mokyklos administracijai ar Savivaldybės administracijai laisvos formos prašymą gauti socialinę paramą mokiniams. Šiame prašyme pareiškėjas apie save ir mokinį, kuriam prašoma skirti socialinę paramą mokiniams, nurodo šiuos duomenis: vardą, pavardę, asmens kodą, gyvenamosios vietos adresą, mokyklos pavadinimą ir klasę, kurioje mokinys mokosi, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą. | „13. Jei kreipimosi dėl socialinės paramos mokiniams metu bendrai gyvenantys asmenys arba vienas gyvenantis asmuo gauna piniginę socialinę paramą pagal Piniginės socialinės paramos nepasiturintiems gyventojams įstatymą, Pareiškėjas pateikia mokyklos administracijai ar Savivaldybės administracijai laisvos formos prašymą gauti socialinę paramą mokiniams. Šiame prašyme pareiškėjas apie save ir mokinį, kuriam prašoma skirti socialinę paramą mokiniams, nurodo šiuos duomenis: vardą, pavardę, asmens kodą **(jeigu nėra asmens kodo – gimimo datą), o jeigu gyvenamoji vieta nedeklaruota ir asmuo nėra įtrauktas į gyvenamosios vietos nedeklaravusių asmenų apskaitą, – faktinės** gyvenamosios vietos adresą, mokyklos pavadinimą ir klasę, kurioje mokinys mokosi, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą.“ |
| 16. Prašymas-paraiška gali būti pateiktas asmeniškai, paštu, elektroniniu paštu, elektroniniu būdu arba per atstovą. Kai prašymas-paraiška teikiamas per atstovą, nurodomi šie atstovo duomenys: vardas, pavardė, asmens kodas, gyvenamosios vietos adresas. | „16. Prašymas-paraiška gali būti pateiktas **tiesiogiai,** paštu, **elektroniniu būdu, jeigu valstybės elektroninės valdžios sistemoje teikiama elektroninė paslauga**, arba per atstovą. **Jeigu** prašymas-paraiška teikiamas per atstovą, nurodomi šie atstovo duomenys: vardas, pavardė, asmens kodas **(jeigu nėra asmens kodo – gimimo data), o jeigu gyvenamoji vieta nedeklaruota ir asmuo neįtrauktas į gyvenamosios vietos nedeklaravusių asmenų apskaitą – faktinės** gyvenamosios vietos adresas.” |
| 17. Mokinių nemokamo maitinimo Savivaldybės mokyklose tvarka reglamentuojama Savivaldybės tarybos patvirtintame Mokinių nemokamo maitinimo Savivaldybės mokyklose tvarkos apraše, o paramos mokinio reikmenimis įsigyti – Paramos mokinio reikmenims įsigyti tvarkos apraše. | **„17. Įstatymo 5 straipsnio 3 dalyje nurodytiems mokiniams nemokami pietūs skiriami be atskiro vieno iš mokinio tėvų, globėjų ar kitų bendrai gyvenančių pilnamečių asmenų kreipimosi. Jeigu šios paramos poreikio nėra, vienas iš mokinio tėvų, globėjų ar kitų bendrai gyvenančių pilnamečių asmenų gali informuoti (tiesiogiai, paštu arba elektroninio ryšio priemonėmis) mokyklos, kurioje mokinys mokosi, administraciją apie šios paramos atsisakymą, nurodydamas mokinio vardą, pavardę, asmens kodą (jeigu nėra asmens kodo – gimimo datą) ir patvirtindamas, kad atsisako skirtos paramos. Jeigu atsisakius paramos atsirado jos poreikis, vienas iš mokinio tėvų, globėjų ar kitų bendrai gyvenančių pilnamečių asmenų gali kreiptis (tiesiogiai, paštu arba elektroninio ryšio priemonėmis) į mokyklos, kurioje mokinys mokosi, administraciją dėl šios paramos skyrimo, nurodydamas mokinio vardą, pavardę, asmens kodą (jeigu nėra asmens kodo – gimimo datą) ir datą, nuo kada parama turi būti skiriama.“** |

***Kaip šiuo metu sprendžiami projekte aptarti klausimai*.**Šiuo metu socialinė parama mokiniams Lazdijų rajono savivaldybėje teikiama vadovaujantis Lazdijų rajono savivaldybės tarybos 2020 m. sausio 31 d. sprendimu Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“ patvirtintais aprašais.

***Kokių pozityvių rezultatų laukiama.***Priėmus šį Lazdijų rajono savivaldybės tarybos sprendimą, bus suvienodintos Lietuvos Respublikos socialinės paramos mokiniams įstatyme ir tarybos sprendime naudojamas formuluotes.

Mokiniams, kurie mokosi pagal priešmokyklinio ugdymo programą ar pagal pradinio ugdymo programą pirmoje ar **antroje** klasėje, mokykla organizuos nemokamus pietus, kurie bus skiriami įstatymo nustatyta tvarka nevertinant gaunamų pajamų. Šiems mokiniams **nemokami pietūs bus skiriami be atskiro** vieno iš mokinio tėvų, globėjų ar kitų bendrai gyvenančių pilnamečių asmenų **kreipimosi**. Jeigu šios paramos poreikio nebus, vienas iš mokinio tėvų, globėjų ar kitų bendrai gyvenančių pilnamečių asmenų galės informuoti (tiesiogiai, paštu arba elektroninio ryšio priemonėmis) mokyklos, kurioje mokinys mokosi, administraciją apie šios paramos atsisakymą. Jeigu atsisakius paramos atsiras jos poreikis, vienas iš mokinio tėvų, globėjų ar kitų bendrai gyvenančių pilnamečių asmenų galės kreiptis (tiesiogiai, paštu arba elektroninio ryšio priemonėmis) į mokyklos, kurioje mokinys mokosi, administraciją dėl šios paramos skyrimo, nurodydamas mokinio asmens duomenis ir datą, nuo kada parama turi būti skiriama.

Antrokų nemokamam maitinimui finansuoti vieniems mokslo metams papildomai reikės apie 35 tūkst. eurų valstybės tikslinės dotacijos lėšų, skirtų savivaldybės biudžetui.

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą.*** Pakeisti Lazdijų rajono savivaldybės tarybos 2020 m. sausio 31 d. sprendimą Nr. 5TS-227 „Dėl socialinės paramos mokiniams teikimo Lazdijų rajono savivaldybėje tvarkos aprašų patvirtinimo“.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyriausioji specialistė Gitana Juškauskienė.

Socialinės paramos ir sveikatos skyriaus

vyriausioji specialistė Gitana Juškauskienė